
                           РЕПУБЛИКА БЪЛГАРИЯ

 ИНСПЕКТОРАТ КЪМ ВИСШИЯ СЪДЕБЕН СЪВЕТ

 гр. София 1301, ул. „Георг Вашингтон” № 17, тел.факс 989 48 66

ДО

Г-Н КОНСТАНТИН ПЕНЧЕВ

ПРЕДСЕДАТЕЛ НА

ВЪРХОВНИЯ АДМИНИСТРАТИВЕН СЪД

С  И  Г  Н  А  Л

от   ИНСПЕКТОРАТ  към  ВСС 

на основание чл. 54, ал. I, т. 4 от ЗСВ

УВАЖАЕМИ ГОСПОДИН ПЕНЧЕВ,

Инспекторатът към Висшия съдебен съвет има правомощието на основание чл. 54, ал. I, т. 4 от ЗСВ да сигнализира компетентните органи за отправяне на искане за приемане на тълкувателни решения или тълкувателни  постановления, при констатирана противоречива съдебна практика, установена при осъществяване на дейността си по чл. 54, ал. I, т. 3 от ЗСВ.

         Предвид Вашите правомощия по чл. 125 от ЗСВ, Ви сигнализираме за противоречива съдебна практика на  различни състави  на  ВАС,  по  прилагането на  чл.6,ал.3 от ГПК /отм./ и чл.4, ал.2 от ЗСВ /отм./, от  които се правят изводи за нищожни или незаконосъобразни административни актове.  

При анализиране на мотивите на влезли в сила съдебни решения на ВАС, констатирахме противоречива съдебна практика, която може да се раздели както следва:

           В една част от съдебните решения се приема, че е налице  нищожност на административния акт, поради липса на материална компетентност, щом същият е постановен при неспазване на  чл.6,ал.3 от ГПК /отм./ и чл.4, ал.2 от ЗСВ /отм./ /Приложение №1/. В тази група решения едни състави обявяват пълна нищожност на административния акт, а други само отдели негови части или частична нищожност. В тази връзка може да се постави и въпроса дали съставите винаги се съобразяват с изискванията на чл.168 и чл.169 от АПК.
           В друга  част от съдебните  решения /Приложение №2/ се констатират становища, че  неспазването  на  чл.6,ал.3  на ГПК/отм./ и чл.4, ал.2 от ЗСВ /отм./ при издаването на индивидуалния административен акт  определя последния като незаконосъобразен, а не като нищожен.
            Констатираната  противоречива съдебна практика, макар и да е по отменени правни норми   - чл.6,ал.3  на ГПК/отм./ и чл.4, ал.2 от ЗСВ /отм./ не загубва своята актуалност и поставя потребност от отстраняването й, предвид следното:
1.Налице са същите правни норми и в действащите ГПК - чл.14, ал.3 и чл.61, ал.3 от ЗСВ;
2.Създават се условия за накърняване на държавни и обществени интереси, без гаранции  за стабилност  на установени правоотношения.      
Предвид гореизложеното е необходимо тълкувателно решение на Общото събрание на съдиите на Върховен административен съд, което да даде отговор на следния въпрос:

           Нищожни или незаконосъобразни са административните актове, постановени при неспазване на чл.14, ал.3 от ГПК и чл.61, ал.3 от ЗСВ;         
           Приложение: 
           1.Копие от сигнал на Директор на Агенция „Митници” с вх.№ 70/19.01.2010год. до ИВСС; 
           2. Приложение №1; 
           3.Приложение №2.
                                      ИНСПЕКТОР:

                                                                         /Незабравка Стоева/



















